cyanic-selkie/wikianc huggingface dataset:
Passaschiaschiff
Entwicklung
Fia kloanare Streckn im Binnen-, Gstod- und Inslvakeah wean Passaschiaschiff olladings nch wia voa eihgsetzd, midunta mid da Meglikeit van Kfz- und Post-Transpoat (Feahre).
Oanige vo de wejdweid vakeahndn Passaschiaschiff san afgrund vo de niedring ´Lohnkostn, Steian und gringan beheadlichn Aflong in sognenndn Billigflaggn-Lända wia Panama registriad.
Ozoih vo de Passaschiaschiff in Deitschland
Noch'm statistischn Bericht van Bundesvoastond vo da Deitschn Binnenschifffoaht ''e. V. vo 1997/1998 hods om 1. Jenna 1998 insgsomt 860 Dogesausflugsschiff und 18 Kabinenschiff af de Binnenwossastroßn und im Gstodnohbereich vo da Bundesrepublik Deitschland gem. Dozua san uma 132 säägehnde Passaschiaschiff kemma.
Pass Marloffstein
Da Pass Marloffstein is a houcha Higl im Voalond vo da Fränkischen Alb zwischn de Gmoana Langensendelbach und Spardorf. De Posshechn liegt aufm Gebiet vo da Gmoa Marloffstein.
Log und Umgebung
Nem am weithi sichtboan Wossatuam befindn se auf da Posshechn meahrare Flurdenkmäla. Westli vo da Posshechn liegt de ehemolige Tongruam Marloffstein.
A Altanativstreckn vom Jakobsweg zwischn Forchheim und Niamberg fiaht üban Pass Marloffstein.
Converse County, Wyoming
Converse County is a County in Wyoming in da USA. Es hod 13.833 Eihwohna.
277
Des is a Iwablick iwas Joar 277.
Kroas Vaslui
Vaslui [] is a rumänischa Kroas (rumänisch: Județ) in da Region Moldau mid da Kroashaptstod Vaslui. Sei gängige Obkiazung und's Kfz-Kennzeichn san VS.
Demografie
Im Joar 2002 hod da Kroas Vaslui 455.049 Eihwohna und a Bevejkarungsdichtn vo 86 Eihwohna pro km² ghod. Dovo woan 449.796 Rumäna, 4873 Roma, 134 Lipowana, 33 Judn, 22 Griachn, 21 Tiakn, 20 Deitsche.
Geografie
Da Kroas Vaslui hod (noch untaschiedlichn Ogom) a Gsomtfläch vo 5318 km², des entsprichd 2,23 % vo da Fläch vo Rumänien.
Im Ostn vo Rumänien, vom Fluss Bârlad in Noad-Sid-Richtung duachquead, bfindd se da Kroas estli vo de Ostkarpatn in da historischn Region vom Fiaschtntum Moldau (Principatul Moldovei). Zwischn de Gmoana: Drânceni im Noadn und Blăgești im Sidn grenzd da Fluss Pruth (Prut) an Ostn vom Kroas ob.
Städt und Gmoana
Da Kroas Vaslui bstähd aus offiziej 465 Ortschoftn. Dovo hom fimf an Status vo ana Stod, 81 den vo ana Gmoa und de ibring san administrativ de Städt und Gmoana zuageordnd.
Vinstra (Fluss)
De Vinstra is a rechter Nebnfluss des Gudbrandsdalslågen in da Fylke Oppland. Da Fluss is 128,82 km long und hod a Einzugsgebiet vo 1.593 Quadratkilometa. Er mündt in diesn in da Ortschoft Vinstra. De Wossakroftweake Øvre Vinstra und Nedre Vinstra nutzn den Fluss zua Stromeazeigung. De Seen Bygdin und Vinstri liegn in sem Einzugsgebiet.
SKEMA Business School
De SKEMA Business School is 2009 gründt worn und is wejdweid de ejtaste Wirtschoftshouchschui. Des is a private, staatli oakannte wissenschoftliche Business School und hod Standoate in Lille, Paris, Sophia Antipolis, Raleigh, Belo Horizonte, Cape Town und Suzhou. De Houchschui fiat transnationale Masta-Programme, Promotions- und MBA-Programme und Seminare zua Weidabuildung vo Managan duach.
De SKEMA Business School hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – AACSB, AMBA und EFMD (EQUIS) oakannt und hod jährli 8500 Studentn. As Oiumni-Netzwerk hod 45.000 Mitglieda in 145 Ländan.
Pastoroia Raum Lohr am Main
Organisation
Da Pastoroie Raum umfosst via Pforreingmoaschoftn :
Nochboaraim
Nochboaraim im Uahzoagasinn im Noadn ofongnd san Pastoroia Raum Gemünden am Main, Pastoroia Raum Karlstadt, Pastoroia Raum Marktheidenfeld, Pastoroia Raum Spessart Midde, Pastoroia Raum Spessart Nord und Pastoroivabund Sankt Jakobus Vogelsberg-Spessart.
278
Des is a Iwablick iwas Joar 278.
Paraguay
Eadkunde
Da Río Paraguay duachfliaßt dees Land vo Nordn noch Sidn und gliadats in zwoa Hapttei, an dinn bsiedltn Gran Chaco im Westn, wo eppa 60 Prozent vo da Gsamtflechn einimmt und an Oriente, da Ostregion, wo iwa 97 Prozent vo da Bevejkarung lebm. Da Gran Chaco is a schwoch noch Ostn gneigte, uniforme Aufschittungsebene (aus da Quartea-Zeit), wo vo 100 Meta im Sumpfland am Río Paraguay langsam bis af 450 Meta am Fuaß vo de Anden osteigt. Estlich vom Río Paraguay liegt a 700 Meta hohs subtropischs Tofe- und Beagland, dees zum prekambrischn Brasilianischn Schuid gheat. Dees bricht nacha in oana Stufn zua fruchborn Paraná-Paraguay-Senkn ob, wo im sidlichn Tei grouße Sumpf- und Iwaschwemmungsgebiete liegn. Hexsta Beag vom Land is da Cerro Peró (Cerro Tres Kandú) mit 842 Metan Heh.
Bevejkarung
De Eihwohna wean im Boarischn Paraguaya gnennt. Da iwawiegende Tei vo da Bevejkarung wohnt estli vom Río Paraguay und do bsondas in da Gegend um Asunción sowia noh an da Grenz z Brasilien. Im Noadn und Westn vom Land, da Gran Chaco Ebene, lebm nua eppa fimf Prozent vo da Bevejkarung.
Ethnien
Eppa 90 Prozent vo da Bevejkarung san Paraguaya; de Meazoi davo Mestizn, de wo vor oim in da Vabindung vo spanischn Eihwandaran mit Guarani-Indianarinnen vom 16. bis zum 18. Joahundat eanare Wuazln ham. Afgrund vo weidan Einwandarungen aus Eiropa und Brasilien gibts regional bedeitende Mindaheitn vo Eiropejan und indigenen Vejkan (vor oim Guaraní). Eana Sproch Guarani wead aa vo 80 Prozent vo da ned-indigenen Bevejkarung gredd und hod noch da Vafossung vo 1992 nebm Spanisch an Status ois Amtssproch. De schwoazafrikanischn Sklavn, de wo noch Paraguay kema san, san inzwischn fost voistendig mit de iwrign Bevökarungsgruppn vamischt.
Im subtropischn Ostn gibts aa no 1000 bis 1200 Aché-Indiana. Dees san de Nochfoarn vo da ehemolign Uabevejkarung vo Ostparaguay. Um 500 v. Kr. san de Guarani ausm Amazonasgebiet eigwandat und ham de Vorfoarn vo de Aché in de hehan Woidgebiete vadrengt.
Fimf bis siebm Prozent vo da paraguayischen Bevejkarung san Eiwandara vo deitscha Herkumft.
Sprochn
Z Paraguay wean iwa 20 Sprochn gredd.
Gsundheit
De effentlichn Gsundheitsausgobm belaffa si ba eppa 2,6 % vom BIP und de privatn ba eppa 5,1 %. 2005 is de Saiglingssteablichkeit ba 20 pro 1000 Gebuatn glegn. Im Joar 2000 hod de Muaddasteablichkeit 150 pro 100.000 Lemdgebuatn.
Politik
Paraguay is 61 Joa vo da Partido Colorado regiat worn. Dees hod zu oana Vaflechtung vo Staat und Partei gfiat. Paraguay wead vo da Organisation Freedom House ois autoriteares Regime klassifiziat. Dees Parlament vo Paraguay besteht aus oana Obgeordnetnkamma und am Senat. Am 20. Aprui 2008 ham z Paraguay Parlaments- und Prrsidentschaftswoin stottgfundn. Da Fernando Lugo, a ehemoliga Bischof und Befreiungstheolog, is mit iwa 40% vo de Stimmen zum kimftign Presidentn gwählt worn.
Da Fernando Lugo is am 15. August 2008 ins Amt vom Presidentn vo Paraguay eigsetzt worn. Unta andam hoda vasprochn, dees Elend und de Korruption in am Land z bekempfn.
Vawoitungsbeziak
Paraguay besteht aus 17 Vawoitungsregiona (departamentos) und da Landeshaptstod Asunción ois eigenstendige Kommune. De Eihwohnazoin beziagn si af de Voikszejung vom August 2002:
Wirtschafd
Paraguay is bis in de 1960a Joa a reins Agrarland gwen. Heit no spuit de Landwiatschfd a wichtige Roin: 39 Prozent vo da Bevökarung Großgrundbesitz dominiat noch wia vor de Besitzstruktur, eppa 66 Prozent vo de landwiatschafdli nutzborn Flechn ghean 10 Prozent vo da Bevejkarung – a Meakmoi, wos fia de moastn lateinamerikanischn Staatn typisch is. Dees Forstgsetz Ley 536/95 und de Vaobschiedung vom Estatuto Agrario im Jenna 2002 hod owa zu oana deitlichn Vaschiebung vo de Besitzvahejtnis gfiat. Heit kena oi Großgrundstickln, wo ned mindestns 30 % landwiatschfdli gnutzt san, enteignet wean. Es is owa no imma eppa a Drittl vo da Landbevejkarung ohne Land.
Neudorf bei St. Johann
Neudorf bei St. Johann is a Urtschoft und a Katastralgmoa in da Gmoa Söding-Sankt Johann im Bezirk Voitsberg in Steiermark.
Bodnnutzung
De Katastralgmoa ist laundwirtschoftli prägt. 44 Hektar sand zum Johreswexl 1979/1980 laundwirtschoftli gnutzt gwesn und 50 Hektar woarn forstwirtschaftli gefiahrte Woidflächn. 1999/2000 is auf 58 Hektar Laundwirtschaft betriebn wordn und 50 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 57 Hektar ois laundwiatschoftliche Flächn gnutzt und Foastwirtschoft is auf 50 Hektar betriebn woarn. De duachschnittliche Bodenklimazahl vo Neudorf bei St. Johann is 46,2 (zum Staound 2010).
Enns (Fluss)
D' Enns is a sidlicher Neemfluss vo da Donau in Östareich. Sij is 254 km long (nouch ejderne Beleg 320 km) und bijdt im owalaff d'Grenzen vo dia Bundesländer owa- und Niadöstareich. Da mittlerne Oufluss vo iar betrougg durten 201 m³/s, das durten scho an friaran 20. Jourhundeascht oanige Wossakrouftwerk baud wourn sand.
An owalaff stejd d' Enns oas vo dia groossen Längstoier vo dia Ostoipm dor - schau a: Soizach und Inn - und gleichzeidig dia geoloogische Grenzen zwischen dia kristoilinen Zentroioipm und dia nerdlichen Koikoipm.
Surses (Begriffsklearung)
Surses stähd fia:
Praxilla
Praxilla (griachisch Πράξιλλα) wor a griachische Dichdarin im 5. Joarhundat v. Kr. aus Sikyon. Se hod Dithyramben gschriem, wo zum gresstn Tei valoan ganga san. Nua a Vers in Hexametern is dahoidn bliem. Se soi aa an Hymnus auf Adonis vafosst hom sowia Wein- und Drinkgedichtln (Skolien). A logaödisches Versmass is noch ia gnennt.
Im Hymnus auf Adonis, lossts an Adonis in da Untawejd auf de Frog vo de Schottn ("Wos wor de scheenste Soch, wosd zrugglossa hosd?") sogn:
Des Fragment hod nua deshoib iwalebt, wei da Zenobius des gfliglte Wort "bleda ois wia da Adonis vo da Praxilla" eakleat hod (wei de Gurgumma zamma mit da Sun und am Mond a weng inkongruent wiaka dadatn).
Da Buidhaua Lysipp hod a Bronzefigua vo da Praxilla gmocht, wo in iara Hoamat afgstejt worn is.
Crook County, Wyoming
Crook County is a County in Wyoming in da USA. Es hod 7083 Eihwohna.
Sardinien
Sardinien (sardisch: Sardigna, italienisch: Sardegna, katalanisch: Sardenya), is – noch Sizilien – de zwoatgre8ste Insl im Middlmeea. De oidn Egypta hom de Insl Schardana gnennt und de Griachn „Sandalyon“, wei ia Foam on an Fuaßobdruck eainnat.
280
Des is a Iwablick iwas Joar 280.
Franz-Beckenbauer-Pokal
Da Franz-Beckenbauer-Pokal odar aa da Franz-Beckenbauer-Cup war (und wead vialeicht aa wieda) a Bundesliga-Vorbereitungs-Gschpui vom FC Bayern geng irgnd oan internationaln, bis iatz oiwe an europäischn, Top-Klub. Wea des Gschpui gwingd, krieagd an Franz-Beckenbauer-Pokal.
Ursprung
D' Idää vom Franz-Beckenbauer-Pokal kimd vom Torneig Gamper. Dees is a Turnier, des wo scho seit Jahrzehnten vom FC Barcelona organisiert won is und wo da FC Bayern Minga 2006 eingloond war. Be dem Turnier hood da FC Barcelona friaja drei Mannschaftn eigloond, de letztn Joar awa oiwe grood no oane, sodaas de Trophäe in oan oanzigm Gschpui zwischen Barcelona und da eigloondn Mannschaft ausgschpuid won is. Da Hans Gamper, dem sein Nam des Turnier hood, is scho 1930 gschtarm. Daschossn hood a se. Trotzdem hood da FC Bayern sein Franz-Beckenbauer-Pokal noch ebban benend, dea no lebt, nemle noch'm Kaisa Franz Beckenbauer. S Turnier lafd genau a so wia Torneig Gamper, grood mit Bayern statt Barcelona. Bayern lod a starks europäischs Team ei und schpuid dageng. Wea gwingd, kriagt an Franz-Beckenbauer-Pokal.
Plaant war da Franz-Beckenbauer-Cup ais a Saison-Eröffnungs-Gschpui, dees jähds Joa stattfindn soi und wo b' Mannschaft mit de Neivopflichtunga de Fans vorgstoid wean soi. Da Franz-Beckenbauer-Pokal, den wo da Siega kriagt, is 1,15 m hou und hood an Umfang vo 1,25 m; eibassn deand mehra wie 25 Lidda; es is da gressa Pokal, dea jemois z' Deitschland ausgschpuid won is.
Shenango River
Da Shenango River is a 161 km longa Fluss im westlichn US-Bundesstoot Pennsylvania. Ea buidd im Zammfluss mid'm Mahoning River an Beaver River. Da Obfluss eafoigd iwa'n Ohio River und'n Mississippi River in an Goif vo Mexiko. Da Mahoning River ghead zan Flusssystem van Mississippi und entwassad a Gebiet vo 2761 km². De Quej bfindd se ba da Ortschoft Hartstown im Crawford County, Pennsylvania. Da Shenango River fliassd z'nexd in noadwestlicha Richtung in's 69,15 km² große Pymatuning Reservoir, wos 1934 duach'n Bau vo om Staudomm oglegd worn is. Da Sää liegd voistendig in zwoa gleinaming State Park, dean gmoasome Grenz identisch mid da Stootngrenz Pennsylvania/Ohio is. De Parkfläch zamm mid'm Gwassa bedrogd insgsomd 126 km² dovo entfoin 30 km² Land- und 55,5 km² Wossafläch af'n Pymatuning State Park (Pennsylvania) sowia 26,8 km² Land und 13,65 km² Wossafläch af'n Pymatuning State Park (Ohio).
Franz-Beckenbauer-Pokal
De oanzlna Turniere
Am 15. August 2007, aisa oa Joa nochdem Barcelona Baiern zum Torneig Gamper eigloond hood, hood Bayern Barcelona s easchde Moi zum Franz-Beckenbauer-Pokal eigloond. Gwunga hood Barcelona 1:0 durch a Tor vo Lionel Messi (85. Minudd). De Partie vor 69.000 Zuaschaua war aa s Abschieds-Gschpui vo de Bayern-Spieler Mehmet Scholl und Roy Makaay. Da damalige Vizepresident vo Bayern, Karl-Heinz Rummenigge, hood des Gschpui ais "das bedeutendste Spiel, das international in diesem Sommer" stattgfundn hood, bezeichnet.
Am 5. August 2008 hood se Inter Mailand, zu dera Zeit italienischa Moasta, den Pokal duich an 1:0-Sieg über Bayern ghoid. S Tor hood da Mancini (52.) gschossn. 64.000 Zuaschaua hand domois zum easchdn Gschpui vom Jürgen Klinsmann als Bayern-Trainer ins Stadion keema; s ZDF hood s Gschpui live heazwoagt.
Nochdem 2009 statt an Franz-Beckenbauer-Cup s easchde Moi da Audi Cup ausgschpuid won is, is dann 2010 no amoi da Franz-Beckenbauer-Pokal ausgschpuid won. Des Gschpui geng Real Madrid domois war aa no a vospäts offiziells Abschieds-Gschpui vom Franz Beckenbauer soiwa, dea bis 2009 da President vom FC Bayern war. Gwunga hood Real Madrid duich a 4:2 bem Eufaschiaßn, nochdem unta da regulären Schpuizeit vor 69.000 Zuaschaua koa Tore gfoin hand. S Gschpui is vom ZDF und vo laSexta live iwatrong won. Fast 5 Millionen hams gseng.
2011 hoods dann wieda an Audi Cup gem, und 2012 hood Audi zwee "Audi Football Summits" (Audi-Fuaßboi-Gipfe) gschponsad. 2013 gibts nem am Audi Cup aa no an Uli-Hoeneß-Cup. Dea is im Prinzip s'Gleiche wie da Franz-Beckenbauer-Cup; er trogt awa an Uli sein Nam ais a Gschenk zu seim Geburtsdoog. Ob da Franz-Beckenbauer-Pokal wieda ausgschpuid wead, wead se zwoang.
Shenango River
Untahoib van vom U.S. Army Corps of Engineers oglegdn Staudomm drahd da Flusslaff sidsidostweats ins Mercer County in Pennsylvania, bevoa ea noch Westn obbiagd. Kuaz voa da Stootsgrenz z Ohio is 1965 a zwoata Staudomm baud worn, dea's Wossa van Fluss zan 14,4 km² großn Shenango River Lake afstaud. Jenseits van Domm fliassd da Fluss znexd noch Sidwestn und kuaze Zeid duach's Stootsgebiet vo Ohio, bevoa ea noch Sidostn obbiagd. 5 km neadli vo da Stod New Castle vaoanigda se mid'm Mahoning River, um an Beaver River z buidn. De wichtigsdn Nemfliss van Shenango Rivers san: da Little Shenango River, da Pymatuning Creek und da Nehannock Creek. 46 % van Eihzugsgebiet wead landwiatschoftli gnutzd, weahnd 40 % vo Woid und da Rest vo Wossa oda Feichtgebiete bedeckd is.
100 v. Kr.
Des is a Iwablick iwas Joar 100 v. Kr..
Äppeläquator
Ois Äppeläquator werd de Sprochgrenz zwischn Rheinfränkisch (Untermainländisch) und Mainfränkisch (Unterfränkisch) bezeichnt.
Christian Stückl
Da Christian Stückl (* 15. November 1961 in Obaammagau) is a boarischa Theataintendant und Regisseur.
Äppeläquator
Valauf
Da Äppeläquator valafft im Spessart entlong oana Linie vo Wertheim noch Schollbrunn. Er is de Sprochgrenz vo mainfränkischn zum rheinfränkischn Dialekt, oane vo de bekonntestn Sprochgrenzn in Deitschland. An da Stroß vo da Roststätte Rohrbrunn noch Schollbrunn steht seit Mai 2004 a Gedenkstoa, auf dem a kuaz Gedicht in beidn Dialektn vo diesa Grenz wia foigt bericht:
Christian Stückl
Lebn
Da Stückl hod nochm Gymnasium vo 1981 bis 1984 Hoizbuidhaua gleant. 1981 hod a in seina Hoamatgmoa a Theatagruppn grindt. 1987 is a Spuileita vo de Oberammergaua Passionsspui worn, de wo olle zehn Joar aufgfiat wean. 1990 hod a de Regie ibanumma und hod mit da Zeit des Passionsspui grindle reformiat. 1987 und 1988 wor a Assistent bein Dieter Dorn und bein Volker Schlöndorff an de Münchna Kammerspiele. 1992 is a zum Berlina Theatatreff einglodn worn. Bis 1996 wor da Stückl Regisseur an de Münchner Kammerspiele. Oschliassend hod a an Bühnen in Wean, Hannover, Frankfurt usw. garbat.
Im Summa 2002 hod sei Neiinszeniarung vom Jedermann vom Hugo von Hofmannsthal bei de Soizburga Festspui Premiere ghobt. Seit Herbst 2002 is da Stückl Intendant am Münchna Volkstheata, sei Vatrog geht bis 2013. Sei Inszeniarung vom Der Brandner Kaspar (2005) hod no imma a vois Haus brocht.
Äppeläquator
Valauf
De Grenz vo de Dialekträume losst se on Kennweatan festmochn: Do voiziagt se da Wechsl vom „Appel“ zum „Apfel“ und vom „Äppelwoi“ zum „Oepfelmoust“. De Isoglosse werd aa Speyerer Linie oda Appel-Apfel-Linie gnennt. Wenn ma ondare Dialektweata bericksichtigt, hondlts se gnaugnumma um oan bis zu 20 km broatn Übagongsstreifn.
Grattacielo di Cesenatico
Da Grattacielo di Cesenatico is a Woiknkrotza im Zentrum vo da italienischn Gmoa Cesenatico. Ea is nem am Grand Hotel Cesenatico oans vo de zwoa Woahzeichn vom Ort und 118 Meta houch.
Bschreibung
Des Houchhaus is vo 1952 bis 1958 baut worn. Es woar mid seina Häh vo 118 m bis 1960 des hechste Gebaide vo Italien. Ea bsteht aus 35 Etagn, davo wern 30 Etagn fia insgsomt 120 Wohnunga bnutzt.
Henndorf (Gemeinde St. Georgen)
Henndorf is a Urtschoft und a Katastralgmoa in da Gmoa St. Georgen am Walde im Bezirk Perg in Oberösterreich.
Siedlungsentwicklung
Zum Johreswexl 1979/1980 woarn in da Katastralgmoa Henndorf zsammgrechnt 185 Bauflächn mit 51.831 m² und 3 Gärten auf 2.278 m², 1989/1990 woarn´s 184 Bauflächn. 1999/2000 woar die Aunzohl der Bauflächn auf 463 angewachsen und 2009/2010 bestanden 358 Gebäude auf 527 Bauflächn.
Bodnnutzung
De Katastralgmoa ist laundwirtschoftli prägt. 758 Hektar sand zum Johreswexl 1979/1980 laundwirtschoftli gnutzt gwesn und 980 Hektar woarn forstwirtschaftli gefiahrte Woidflächn. 1999/2000 is auf 657 Hektar Laundwirtschaft betriebn wordn und 1.051 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 605 Hektar ois laundwiatschoftliche Flächn gnutzt und Foastwirtschoft is auf 1.092 Hektar betriebn woarn. De duachschnittliche Bodenklimazahl vo Henndorf is 19,1 (zum Staound 2010).
Scherzberg
Scherzberg is a Urtschoft und a Katastralgmoa in da Gmoa Maria Lankowitz im Bezirk Voitsberg in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Scherzberg zsammgrechnt 59 Bauflächn mit 32.756 m² und 11 Gärten auf 11.877 m², 1989/1990 woarn´s 58 Bauflächn. 1999/2000 woar die Aunzohl der Bauflächn auf 104 angewachsen und 2009/2010 bestanden 72 Gebäude auf 103 Bauflächn.
Bodnnutzung
De Katastralgmoa ist laundwirtschoftli prägt. 208 Hektar sand zum Johreswexl 1979/1980 laundwirtschoftli gnutzt gwesn und 2.065 Hektar woarn forstwirtschaftli gefiahrte Woidflächn. 1999/2000 is auf 150 Hektar Laundwirtschaft betriebn wordn und 2.100 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 83 Hektar ois laundwiatschoftliche Flächn gnutzt und Foastwirtschoft is auf 2.141 Hektar betriebn woarn. De duachschnittliche Bodenklimazahl vo Scherzberg is 9,8 (zum Staound 2010).
Spardorf
Spardorf is a Gmoa im middlfränkischn Landkroas Erlanga-Hächstodt und Mitglied vo da Vawoitungsgmoaschoft Uttenreuth.
Geografische Log
Spardorf liegt uma fimf Kilometa nordöstli vo Erlangen im Toi vo da Schwabach und untahoib vo da Hech vo Marloffstein. Spardorf is a beliabte Wohngmoa im Erlanger Umlond.
Nochboagmoana
Nochboagmoana san (im Nordn ogfonga im Uahzoagasinn):
Marloffstein, Uttenreuth, Buckenhof, Erlangen
Befreiungshalle
D Befreiungshalle is a z Kelheim aufm Michelsberg liegads Denkmoi fia de gwungan Schlachtn vo de Befreiungsgriag vo Anno 1813-1815. Da Kine Ludwig I. vo Bayern hod den Bau in Aufdrog gem.
Gschicht
Da Bau is Anno 1842 vom Friedrich von Gärtner noch remisch-griachische Stuivorbuida agfangd won. Zua Grundstoalegung am 19. Oktober is a Chorgesang fiaran vierstimmign Manachor, vom Königlich Bayerischen Hofkapellmeister Joseph Hartmann Stuntz komboniad won. Den Text hod se da Kine seiba dicht:
Da Leo von Klenze hod aufn Ghoaß vom Kine d Pläne vom feadign Bau Anno 1863 gändat. D feialische Eröffnung hod am 18. Oktober 1863, am 50. Jeadog vo da Veikaschlacht bei Leipzig stodgfundn.
Galerie vo de 18 aissan Kolossalstatuen
De 18 Statuen a da Außnseitn vo da Befreiungshoin z Kelheim stengand fua deitschsprochige Voiksstämm bzw. Regionen. D Hähn vo de Statuen hand jeweils 580 cm. Se hand noch Modelle vom Buidhaua Johann Halbig gschafffa won.
Verband der Sprengbefugten Österreichs
Da Verband der Sprengbefugten Österreichs (VSÖ, boar. Vabaund vo de Sprengbefugtn vo Östareich) is a Vabaund vo Fochleit, de wos in Östareich sprenga deafn.
Da VSÖ is am 10. Feba 1962 nach ana Idee vom Koarl Inselsbacher gründt wuan. Da erste Leita woa da Aumtsrot Ing. Haupt, dea wos im Oawadsinspektorat fia Bauaunglegenheitn g'oawad hod. De meistn Mitglieda haum domois in da owaöstareichischn Granitindustrie ghacklt. 1970 haums uma 500 Mitglieda ghobt, hiaz samma scho bei 7000. De Mitglieda san meist Sprengbefugte, Personan vo Spreng-, Beagbau- und Bauunternehman und Fochreferentn vo Beheadn.
Noch und noch san in oin Bundeslandln Gschäftsstöön eigricht wuan. Da Vabaund biet' olle oa bis zwoa Joah Weitabüdungslehrgäng' au; aa de Internationale Sprengtagung im WIFI Linz wiad jeds Joah vom VSÖ duachgfiaht. Es Präsidium vom Vabaund bsteht ausm Präsidentn, zwoa Vizepräsidentn, ihm Kassnvawoita, ihm Schriftfiahra und seim Stöövatreta, den Beirätn und zwoa Rechnungspriafan.
Fia bsundare Leistungen im Gebiet vo da Sprengtechnik wiast mit ana „Verdienstmedaille“ oda mim Verdienstkreuz „Dynamit pro pace“ g'ehrt.
Es san bei Sprengungan de fuigendn Gsetz und Vauadnungan zan beochtn:
Vong
Vong (amtli: Vagen) is a Ordsteil der Gmoa Fejdkircha-Westerham (Hochdeitsch: Feldkirchen-Westerham) im Landkreis Rousnham. As Pfarrdorf ligt auf ana Hähn vo, de Einwohnerzoi betrogt 1.792 (Stand 31. Dezember 2004).
So is entstana
Da Ortsnama leit si vom boarischen Adelsgschlecht der Fagana ob. Im Houchmitteloita hod Vong zum Herrschaftsgebiet der Foiknstoana ghead, ois Graf Siboto II. vo Weyarn sein Herrschaftsmittelpunkt auf'd oberhoib vom Ort glenge Neiburg, verlegt hod. Nochm Vafoi der Burg han de Überreste ois Baustoff für de 1653 errichtete Woifahrtskircha Weihalinden verwendet worn. Vo da ehemoiigen Burg is heid nix mehr zum seing. Lediglich a markanter Aussichtspunkt, mid Blick weid übers Mangfoidoi, zoagt, dass des a strategisch günstige Position war. In Vong hod im Jahr 1717 as ejdaste nochweisbare Hoberfeidtreim stodgfundn. Vor da Gmoagebietsreform 1972 war Vong a einge Gmoa.
Vongna Schlos
Scho 1768 is in Vong a Schlos baud worn. Anton Vogt, der ois Rheinstoa-Dattnbochischer Grofschaftspfleger vo Valley und Pächter vo da Brauerei de hoibe Hofmark Vong kafft hod, hod si mid dem Schlos sein Oidersruhesitz baut. In dem grousen Schlosgarten hod a mid Hilfe vom Goidboch schene Wasserkaskadn baud.
In de 1870er Jahr is as Schlos vom Grof Heinrich von Boos-Waldeck erheblich erweidad worn. As Schlos is in dem Zuastand voiständig erhoitn und bewohnt worn.
1995 is a umfassende Renovierung durchn Besitzer vo da Familie Freiherr Karl Michael von Aretin erfoigt. Seitdem guit as Schlos ois Sehenswiadigkeit in Vong. Seit 2005 entstengan am Vongna Schlos de Außenaufnahman zur Telenovela Sturm der Liebe (Das Erste). Desweng is des Gebiet fürd Öffentlichkeit gspard!
Oide Schmiedn
Scho in da Mittn vom 15. Jahrhundert hods a urkundlich nochgwiesene Huaf-, Hammer- und Waffenschmiedn gem, de bis heid im Wesentlichen erhoitn is. Sie is durchd Wasserkraft vom Goidboch otriem worn.
Pfarrkircha St. Mariä Himmefahrt
De Kirch is im 12. Jahrhundert erbaud worn.
Binnenstoot
A Binnenstoot (dt.: Binnenstaat) is a Stoot wo ned on a Meea grenzd, so wia Östareich oda de Schweiz. Binnensään wia'sKaspische Meea guidn dodobei ned. Australien mid Ozeanien is da oanzige Kontinent, wo's koane Binnenstootn gibd.
Insgsomd gibd's af da Wejd 44 Binnenstootn, wovo Kasachstan om meisdn Flächn hod und Ethiopien om meistn Eihwohna. Des kloane Fiaschtntum Liachtnstoa und Usbekistan san de oanzigsdn Lenda vo da Wejd, wo Doppl-Binnenstootn san, des hoassd, de umgrenzndn Nochboan san aa Binnenlenda.
31 vo de 44 Binnenstootn san Entwicklungs- oda Schwejnlenda. De dean se rechd hoat ban internationaln Handl, wei do as meisde iwa'n Sääweg transpoatiad wead.
Le Bois-Robert
Le Bois-Robert is a franzesische Gmoa mid 337 Eihwohna (Stond: 1. Jenna 2015) im Département Seine-Maritime in da Region Normandie (voa 2016: Haute-Normandie). De Gmoa ghead zan: Arrondissement Dieppe) und zan Kanton Luneray (bis 2015: Longueville-sur-Scie).
Geografie
Le Bois-Robert liegd uma 10 Kilometa sidli vo Dieppe im Pays de Caux. Umgem wead Le Bois-Robert vo de Nochboagmoana: Martigny im Noadn, Saint-Germain-d'Étables im Ostn, La Chapelle-du-Bourgay im Sidn, La Chaussée im Sidwestn sowia Aubermesnil-Beaumais im Noadwestn.
Die Ballnacht (Posse)
Die Ballnacht oda dea Faschingsdienstag is a Lokalposs'n vom Johann Karl Waldon, mit späda eig'fügte Liadtext' vom Johann Nestroy. Se is aum 9. Novemba 1803 im Theater an der Wien uaaufg'füaht wua'n. In dera Fåssung mit'n Nestroy seine Liadtext' is's easchttmois aum 6. Februar 1836 im sölb'n Theata auf de Bühne kumma.
Inhoit
De Weana Famülie Flamm is in G'foah, dass duach eahna Luxusleb'n moräulesch und finanzeöll total ins Vadeab'n stiaz'n kenntat. Da ehemålige Saf'nsiada Flamm spüit in vuanehman Typ'n, sei hochnåsate Gattin Agnes is a Vaschwendarin, eahna Sohn Fritz a vaduabana Faulenza, eahna liadaliche Tochta Susanna a vagnügungssüchtich's Luada. Da Fritz wüll de Salchen Reming vafühah'n, de zwoa den Georg liab håt, owa glaubt, dass dea's net måg. De Apollonia föadat des G'spusi zwisch'n in Fritz und in Salchen, da Hundsdokta Schnepf und da geiziche G'söll Fabian konkurria'n um de Apollonia, de wo a etlich's g'spoat hau'm soi. Da Fabian raunzt drum grantich : Von ana Faschings-Redoute, zu dera des Salchen vom Fritz und von da Apollonia hig'lockt wua'n is, kaunn's vom Major Flamm und vom Georg wegbråcht wea'n, no bevua da Fritz seine bees'n Åbsicht'n bei iahra dareicht. De Famülie Flamm-Pitzelstein, de wo si scho z'fruah üwa'n vuatäuscht'n Tod vom Major Flamm g'freut håt, weu's eahm zum beeab'n hofft, wiad z'saumm' mit da Apollonia und in Schnepf aus'n Haus ausse g'schmiss'n.
Fia de aunda'n geht's guat aus und da Reming spendiat aun seine G'söll'n 50 Guid'n, damit's in Fåschingdienståch lustich feian kennan, wofüa's im Schlusschor daunkschee såg'n.
Weaksg'schicht'
Die Ballnacht oder der Faschingsdienstag is a Lokalposs'n von dem scho gaunz vagessanan Weana Poss'ndichta Johann Karl Waldon. Se håt aum 9. Novemba 1803 im Theater an der Wien Uaauffüahung g'håbt, da Ferdinand Raimund und da Friedrich Josef Korntheuer (1779–1829) – dea wo in Fabian g'spüit håt – woa'n ois Schauspüla mit dabei. Aum 26. Jänna håt's daunn a Vuastöllung im Leopoldstädter Theater geb'n. Vom Premierentåg bis zum 15. Februar 1828 is des Stückl 26-moi im Theater an der Wien g'spüilt wua'n.
Weu da Direkta Carl Carl füa's Joahr 1836 sei üblich's „Faschingsstück" braucht, owa nix Neuch's bei da Haund g'håbt håt, håt da Nestroy zu dem oid'n Stückl Die Ballnacht neun neuche Liadtext', davau a Quodlibet und fünf Chorg'säng' g'måcht, de wo vom Adolf Müller vatont wua'n san. Des Weak håt nåch dera eascht'n Auffüahrung aum 6. Februar nua wenich Wiedaholungan dalebt. De zeitgenössische Kritik håt des Stückl zu dera Zei scho ois gaunz oidmodisch g'fund'n, owa trotzdem in üwasichtlich'n Bau von dera Haundlung g'lobt. In Nestroy sei Leb'nsg'fäahtin, de Marie Weiler, woa nåch de Rezensent'n mit iah'n G'saungsvuatråg im Quodlibet Schnepf-Susanna-Putzmacherinnen gaunz vuazüglich.
Da Nestroy håt bei dera Auffüahrung aum 6. Februar 1836 in Doktor Schnepf, da Wenzel Scholz in G'söll'n Fabian, da Friedrich Hopp in Messerschmied Reming, de Marie Weiler de Tochter Susanna g'spüit.
A Theatamanuskript vo fremda Haund liegt in da Handschriftnsammlung dea Östareichischn Nationalbibliothek (Signatur N.B. 427). De Origenäupartetua vom Adolf Müller mit'n Hinweis, dass de Liadtext' vom Johann Nestroy san, is in da Wienbibliothek im Rathaus z'find'n.
Jade-Draggn-Schnääbeag
Da Jade-Draggn-Schnääbeag oda Yulong Xueshan is a Beagmassiv ba Lijiang im Noadwestn vo da Provinz Yunnan in Kina.
Da hexte Gipfe is da hoche Shanzidou (扇子陡). Oa Seitn vom Massiv is a Kantn vo da Tiga-Sprung-Schlucht (虎跳峡).
Da Shanzidou is bis etz nua oamoi am 8. Mai 1987 duach a amerikanische Expedition bstiegn worn.
Baraolt-Gebiag
As Baraolt-Gebiag (dt.:Baraolt-Gebirge, (rumänisch: Munții Baraolt) is a Middlgebiag neadli vo Brașov in ana Schleife van Olt und ghead za de Ostkarpatn in da Region Simbiagn.
De gressde Stod in da Umgebung is Sfântu Gheorghe, da häxde Gipfe vo da Vârful Havad mid 1019 m. As Baraolt-Gebiag is a bliabds Wondagebiet.
Senegal
Da Senegal is a Stoot in Westafrika und grenzt an Mauretanien, Guinea, Guinea-Bissau, Mali, Gambia und an den Atlantik.
Ernsgodn
Ernsgodn (amtli: Ernsgaden) is im Noada vo Obabayern im Landkroas Pfahofa an da Uim. S kloane Dorf hod grad a moi 1571 Oanwohner (2014). Ernsgodn is oiso Mitglied vo da Verwoitungsgmoanschaft Geisenfeld.
Geografie
Ernsgodn liagt in de Region vo Ingoistod. In Ernsgodns Nähe is de Feilenforscht.
Politik
De Büagermoaschta vo Ernsgodn is da Karl Huber von da CSU. 2008 hod a d´Woi mit 98 % gwunna (weil er koan Gegenkandidatn ghabt hod).
s´Woppn
Ernsgodn hod a schens Woppn. S Woppn is gspoitn vo Silber und Grüan. Links hods n Zickzackboikn und rechts hods n Zinnenturm. Aus dem wochsn glei drei suibane Oachnblätta.
281
Des is a Iwablick iwas Joar 281.
DCV
DCV stähd fia:
Luster, Norwegen
Luster is a Kommune in da Provinz Sogn og Fjordane in Norwegn. Se liegt im Lusterfjord, der zum innan Tei des Sognefjord gheat. De Kommune grenzt im Nordn an Stryn und Skjåk, im Ostn an Lom, im Sidn an Årdal und Sogndal, im Westn an Balestrand und Jølster. De Skagastølstindane im Hurrungane-Gebiage liegn auf da Grenze da Gmoana Luster und Årdal, wobei de Spitzn des Store Skagastølstind, des sidlichstn Beags diesa Kettn, de Gmoagrenz markiat.
Innahoib da Gmoagrenzn liegt de Stabkirchn Urnes ausm 11. Joarhundad, de zum UNESCO-Weltkulturerbe gheat. Ebnfois zu den Segnswürdigkeitn gheat de Gletschazunga Nigardsbreen. Luster hod Ontei am Jotunheimen-Nationalpark.
Vomp
Vomp is a Morktgmoa im Bezirk Schwåz in Tiroi, Östareich.
Geografie
Vomp lieg im Untainntoi und etwa 30 km estlich vo Innschbrugg. Sie is mit 182,61 km² die flächnmäßig zwoatgräßte Gemeinde im Bezirk Schwåz und die neintgräßte in Tiroi. Sie geht vom Inn im Südn üwa an Karwendlgebirge bis zua deitschn Stååtsgrenzn im Nordn.
Ortstoala
Vomp besteht aus siem Ortstoala, nämlich: Doaf, Vomp-Tåibodn, Fiecht, Vompabeag, Altmahd/Pirchat, Innhöfe und Hintariß. Bei Hintariß gibs die Besondaheit, dass es nua vo Bayern arreichbår is.
Nåchbårgemeindn
Åbsam, Eben am Åchnsee, Gnadnwoid, Pill, Scharnitz, Schwaz, Stans, Terfens. Im Nordn grenzn die zwoa boarischn Gemeindn Lenggrias und Mittnwoid an die Mårktgemeinde.
Gschichtn
Vomp is im Jåhr 930 as easte Måi as "Fonapa" awähnt woan. Bei da 1000-Jåhr-Feia is Vomp vo da Tiroia Låndesregiarung as Gemeindewåppn valiehn woan.
Seit'n 15. Mai 2009 is Vomp a Mårktgemeinde.
282
Des is a Iwablick iwas Joar 282.
Linksseitiger Gänsbach
Da Linksseitige Gänsbach is da Untalauf vo oam Bochsystem in de middlfränkischn Landkroas Donau-Ries und Weißenburg-Gunzenhausen. Sei Obalauf is da Sauboch. Da Linksseitige Gänsbach is zamm midm Rechtsseitign Gänsbach a linka Quejfluss vom Gänsboch.
Sauboch
Da Sauboch entspringt auf oana Hech vo noadestli vo Hüssingen aufm Gebiet vo da Gmoa Westheim. Er fliaßt noch oam Lauf vo uma 3,5 Kilometa in Unterappenberg in an kiazan Linksseitign Gänsbach.
Linksseitiger Gänsbach
Da Linksseitige Gänsbach entspringt auf oana Hech vo sidli vo Oberappenberg. Nochdema 'n Sauboch aufgnumma hod, speista meahrare Weiha. Er fliaßt noch oam Lauf vo uma 2,5 Kilometa sidli vo Hasenmühle midm Rechtsseitign Gänsbach zamm.
Insingen
Insingen is a Gmoa im Landkroas Ansbach in Middlfrankn. Se is Mitglied vo da Vawoitungsgmoaschoft Rothenburg ob der Tauber.
Geografische Lage
Insingen liegt im Natuapark Frankenhöhe.
Gmoagliedarung
Insingen bsteht aus nein Ortstei :
Nochboagmoana
Nochboagmoana san (im Nordn ogfonga im Uahzoagasinn): Gebsattel, Diebach, Wettringen, Rot am See und Rothenburg ob der Tauber.
Gschicht
1818 is midm Gmoaedikt de heitige politische Gmoa entstondn.
Eihgmoanunga
Am 1. Mai 1978 is de bis dohi sejbstständige Gmoa Lohr eihgliedat worn.
Vakeah
Insingen liegt noh vo da Autoboh A 7 (Onschlussstej 109 - Wörnitz).
Medien
Insingen is seit 2006 Sitz vom Degener Valog, des bedeitandstn genealogischn Valogs in Deitschland.
Craimoosweiher
Da Craimoosweiher is a Sää in da Nachn vo Schnobewaid im obafrenggischn Landkroas Bareid.
Log
Da Sää liegt rund drei Kilometa sidli vo Craißen (Creußen) und umara 8,5 Kilometa neadli vo da Stod Pegnitz, an da B. Sidwestli vom Weiher liegt Craimoos, a Gmoatei vom Moakt Schnabelwaid.
Adolf vo Nassau (Begriffsklearung)
Adolf vo Nassau is da Nam vo foingde Peasona:
* Adolf vo Nassau (Landrod) (1889–1961), deitscha Vawoitungsjurist und Landrod
Craimoosweiher
Datn
Da Sää hod a Leng vo umara 660 Meta und a Broadn vo umara 180 Meta. De Wossaflechn vo umara 15 ha. Damid is des da gresste Teich im Landkroas Bareid. Ea liegt af oana Häh vo 447,5 m und liegt genau af da Wossascheidn vom Moa und Pegnitz.
Powiat Słupecki
Da Powiat Słupecki is a Powiat (Kroas) in da poinischn Woiwodschoft Großpoin. Da Powiat hod a Fläch vo 837,91 km², af dea 59.617 Eihwohna glebd hom. De Bevejkarungsdichte bedrogd 71 Eihwohna/km² (Stond 31. Dezemba 2016).
Gmoana
Da Powiat umfossd ocht Gmoana, dovo a Stodgmoa, a Stod- und Landgmoa und sechs Landgmoana.
Lettental
Lettental is a Urtschoft und a Katastralgmoa in da Gmoa Grein im Bezirk Perg in Oberösterreich.
Siedlungsentwicklung
Zum Johreswexl 1979/1980 woarn in da Katastralgmoa Lettental zsammgrechnt 186 Bauflächn mit 67.140 m² und 229 Gärten auf 703.918 m², 1989/1990 woarn´s 90 Bauflächn. 1999/2000 woar die Aunzohl der Bauflächn auf 211 angewachsen und 2009/2010 bestanden 170 Gebäude auf 243 Bauflächn.
Bodnnutzung
De Katastralgmoa ist laundwirtschoftli prägt. 730 Hektar sand zum Johreswexl 1979/1980 laundwirtschoftli gnutzt gwesn und 318 Hektar woarn forstwirtschaftli gefiahrte Woidflächn. 1999/2000 is auf 337 Hektar Laundwirtschaft betriebn wordn und 237 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 314 Hektar ois laundwiatschoftliche Flächn gnutzt und Foastwirtschoft is auf 247 Hektar betriebn woarn. De duachschnittliche Bodenklimazahl vo Lettental is 35,1 (zum Staound 2010).
Fremont County, Wyoming
Fremont County is a County in Wyoming in da USA. Es hod 40.123 Eihwohna.
TSX (Begriffsklearung)
TSX stähd ois Obkiazung fia:
Klassnbiachl
A Klassnbiachl (dt.Klassenbuch, aa Klassentagebuch) is a Dokument dia de Schui. In dem wiad da duachgnummane Untarichtsstoff einegschrim, de Zeitn, waunn a Schüla gfööt hod, de Hausaufgabn, waunn a Schüla bsundas aufgfoin is und no aundare (fia de Klass) wichtign Sochn. In an Klassenbiachl stengan aa des Schülavazeichnis, de Stundnpläne, wöchane Lehra und aa de Extragschaftln von aanzlne Schüla, wia z. B. Klassnsprecha.
De genauare Oart, wia a so a Biachl zum fiahn is, wiad in de jewäulign Schuigsetz greglt. In aana Grundschui wiaz meist durchn Klassnlehra aufghom und ausgfüüt. In hecharan Klassen und Schuin wiad in da Regl a Schüla zum „Klassenbuchführer“ ernaunnt, und daun hod dea des Gwiax: Ea muaß des Biachl vawoahn und bei jeda Untarrichtsstund dem Fochlehra vualegn damit dea die eventuöön Hausaufgom eineschreim kau und aara Zsammfossung von dem Stoff, den wosa in dera Stund duachgnumman hod. Geht des iagndwie ned, muassas in da nextn Stund nochtrogn.
Am End von an jedn Schuijoah (s'gibt a Schuin, do is des jede Wochn), wean de Einträg von da Schuileitung iwaprüft und vawoit.
Guy Fawkes
Da Guy Fawkes (* 13. Aprui 1570 in York; † 31. Jenna 1606 in London) is a katholischa Offizier im Kenigreich England gwen, der am 5. Novemba 1605 'n Sprengstoffattntat aafn Kenig Jakob I. macha hod woin, weil da Kenig de katholische Bevöikarung untadrückt hod. Da Plan is oba kurz vor da geplantn Ausführung aafdeckt worn, woraaf da Fawkes im foignden Jenna higricht worn is.
'S Scheitan von Fawkes' Vorhabm hod bedeit, dass de englische Untadrückung und Gwoitherrschaft gega de Katholikn no unghindat weitagführt wern hod kenna, z. T. mit verschärftn Maßnahmen. De Englända feian deswegn bis heit no 'n 5. Novemba ois Guy Fawkes Night.
Keabhoiz
A Keabhoiz (dt.: Kerbholz), aa: Keabstock is a Erinnarungshüf aus da Fruahzeid, de wo bis ins Middloita und driwa ausse gnuzt woan is. Zöhkeabn hod ma auf Knochn, Schtoana und Hölzl gfundn. Se woan ane vo de easchtn Aufzoachnungssystem und woan nu ois Schteiabeleg in Englaund bis ins 19. Joahundat in Brauch.
Wias entstaundn san
Augfaungd hod ois scho fü fria, midm Zön mid de zehn Finga. Insare Oidvoadan haum nedamoi kompliziad Zöhn kena miassn, zan Iwalem in da Fruahzeid hod mas ned unbedingt brauchd. Im Amazonasdschungl lebd nu heid a kloana Indianstaumm vo ca. 350 Leid, de haum iwahapt koan gnauen Begriff vo bestimmte Mengan. De kenan nua drei Begriff. "A kloane Meng", des kenan Oans bis Drei sei. "A bissl mea", des san so zwischn Drei und eppa uma Zehne. Und "Vü", des san daun olle driwa vo "a bissl mea". Bei aundane Leidln woa owa da Wunsch groß, es scho a bissal genaua zwissn. Waun eana oiso de eiganan 10 Finga zan Zön zweng woan san, haum se si mid Zöhstoandal bhoifn (Kieslschtoana oda a mid kloane Muschln).
Uroid san a Zöhkeabn auf Knochan. Vamuatli hods es a auf Hölzl gem, oba de san hoid varott. Auf Knochn hod ma no aundare Dinga aufzeichna kena. Auf ana glott gmochnt Knochnplottn hod ma 69 Rundkeabn gfunden. De san mid 5 Umkean in Schlaunganlinien augordnet. De Plottn is in Abri Blachard gfundn woan und wiad auf a Oita vo uma 30 000 Joa gschazt. Da Foascha Alexander Marshack is da Moinigung das dös Teu zu an Mondkalenda kead hod.
De Keabhöza (aa de aus Knochn) woan uasprüngli Erinnarungshüfn und woan auf olle 5 Erdteu in Brauch. Oa Eikeabung hod oa Oaheid vo igandwos Gwis bedeit. Spoda hod mas a ois Notizzeddln vawendt. Sounso vü Stuck Viecha (in da Oipnolmwiatschoft no bis ins 20. Joarhundad eine). Oda fia aundane Sochan, wia fias Soiz, Bronzerohling, Boin Woi, Hait...
Keabhoiz ois a Dokument
Keabhöza haum si a za Dokument entwükid. Zwoa Vatrogspartna hom de vaeinboate Meng, Auzoi, Oawad, Lifameng...in an Keabschtock gschnitn. Daun homs des Hölzl da Läng noch gspoidn und a Jeda hod oan Teu griagd. Waun de ausgmochte Zeid umma woa, haum si se wida troffa und hom zua Kontroi de zwoa Höftn zaumghoidn. A jede oaseitige Vaendarung wa do sofuat aufgfoin.
De Bank vo Englaund hod bis 1826 mid Keabhöza goawad. Se hom Schteiaquittungan (exchequer taliens) af Keabhözl vameakd. Owa mid da Schteiarefoam vo 1834 san de neamma brauchd woan und ma hods entwertn miassn. Do hod daun, am 16.10.1834, a gaunz a wiffa Kampö augschofd, das mas jo glei im Hof vom Parlament vabrenna kunt. Dabei is eanas Faia auskema und es san zwoa Driddl vom Palace of Westminsta obrennd. Des is eana do a Wengl bled heagaunga.
Redewendung
Mid Keabhoiz hod ma oba aa Lifavapflichtungan an de Obrigkeit oda a Schuid afzeichna kena. Und va do kimmd aa de Redwendung hea: Wos aufm Keabhoiz hom.
Heitige Foamen
A Foam vo de Schtrichlistn hod si bis heit dahoidn. Voaoim in da siddeitschn und östareichischn Gegand. De Konsumazionzöhlung vo de Kölnarinnen af de Biadeckln und Biafüz. A launge Tradizion vo da Schtoazeid bis heit.
Mexikanisch
Mexikanisch stähd fia:
Basilisk
Da Basilisk (griachisch: basiliskos = „gloana Kini“; auch Sibilus) is a Fabeviach. Ea gheat za de chthonischn Viacha und guit ois Kini vo de Schlanga. Ea wead oft ois Mischwesn dorgstejt. Da Untakeapa vo da Schlang, da Obakeapa vom Giggal und am Schädl a Kron.
A Leguan in Lateinarmerika is noch dem Fabeviach gnennt worn.
Au (Minga)
De Au is a Stodtei in da sidestlichn Au vo Minga und gheart zum Stodbezirk Au-Haidhausn.
Erdkunde
Im Nordn stesst de Au on den Stodteil Haidhausn wobei de nerdliche Grenz de Rosenheimer-, Hoch-, Rabl- und Balanstrass is. Im Ostn san de Bongleis de Grenz z'Owagiasing und im Sidn trennt de Humboldtstraß de Au vo Untagiasing.
Gschicht
De ejtaste schriftliche Urkund vo da Au is vom 12. Dezemba 1340 wos ois Awe ze Gyesingen eitrong worn is. Awe bedeit Lånd åm Wossa. Scho vor da Säkularisation im Joo 1806 hom in da Au 6000 Leit glebt und es hot fimf Kirchn gem. Bis zum End vom nainzentn Joohundat hot se de Eiwohnazoi na mehra wia vadreifocht. 1808 is de Au ois Vorstod Au zur Stodt erhom worn. Åb 1818 is zam mid Untagiasing (domois war domid de Siedlung am Nockaberg gmoand) a Gmoa worn. Am 1. Oktober 1854 is de Au nacha in de Stod Minga eigmoandet worn. Im Zwoatn Wejtkriag is des Viartl durch Luftangriff weitgehend zammabombd und zasteart worn. Desweng gibts då heit hauptsächle naiare Haisa aus da Nochkriagszeit.
Bundeskanzla
Bundeskanzla, Bundeskanzler oder Bundeskanzlerin is in Deitschland und aa in Östareich da Titl vom Regiarungschef, vo da Regiarungschefin. Realpolitisch gseng sans de mächtigsten Politika im Land. De derzeitige deitscher Bundeskanzla is da SPD-Politiker Olaf Scholz, da derzeitiga östareichischa Bundeskanzler is da Karl Nehammer vo da ÖVP. In da Schweiz dagegn is da Bundeskanzler da Leita vo da Schweizarischn Bundeskanzlei und da Stabschef vom Bundesrat. Ea is im Untaschied zum Vizekanzla koa Beamta sundan a sognennte Magistratsperson. De Bundeskanzla in da Schweiz is zua Zeit de Walter Thurnherr.
1. Briaf an de Korintha
Des '''1. Briaf an de Korintha oda 1. Korinthabriaf''' is a Teil vom Neia Testament in da Bibel. Da Briaf is vo Paulus zwischn 53 und 55 n. Kr. in Ephesos gschriem worn und an de christliche Gmeinde in Korinth adressiat, de a seiba gründt hot.
Pymatuning State Park (Ohio)
Da Pymatuning State Park liegd estli vo Andover im Ashtabula County van US-Bundesstoot Ohio. Gmoasom mid'm gleinaming Pymatuning State Park in Pennsylvania schliassd da State Park des seit 1934 afgstaude Gwassa van Pymatuning Reservoir und de eawedadn Ufbereich eih. De Flächnotei lieng ba 26,8 km² Land und 13,65 km² Wossafläch ba ana Säähäh vo 305 Meta.
Zeidweis woa's Gebiet vo Indiana vo de Monongahelas bsiedld, de's Gebiet aus unbekondn Grind valossn hom. Zwoa iahra Mounds lieng unta'm jetzing Pymatuning Reservoir. De easchtn eiropäischn Siedla woan Peztviechjaga af da Jogd noch Biberfejn und Hoizfäja, de de stoakn grodn Stämm vo de Weymouth-Kiefan gsuchd hom, de ois Schiffsmastn fia Seglschiffe geeignd woan.
1933 is a Staudomm earichdd worn um an Zuafluss fia'n Shenango River und'n Beaver River regulian z kenna. 1935 san weidare Landkaife om Westufa van afgstaudn Pymatuning Reservoir efoigd, 1950 is da Pymatuning State Park vo da Division of Parks and Recreation umgsetzd worn. De Eahoiungsmeglikeitn reichn vam Angln, Fischn und Jong iwa Boot foahn, Schwimma, bis zan Wondan, Radlfoahn und Natur beobochdn.
Arjen Robben
Arjen Robben (* 23. Jenna 1984 z Bedum, Provinz Groningen, Holland) is a hollendischa Fuassboispuila. Seit 2009 steht a ban FC Bayern Minga unta Vatrog.
Da Robben ko sowoi afm rechtn Fligl wiara afm linkn Fligl eigsetzt wean. Ban FC Bayern spuit a beispuisweis am rechtn Fligl un in da hollendischn Nationalejf hod a lange Zeit am linkn Fligl gspuit; ba da WM 2010 in Sidafrika hod a af oagnen Wunsch am linkn Fligl gspuit. Zwegn seina Schnejigkeit, seina Technik und Torgfealichkeit guit a ois oana vo de bestn Fliglspuija vo da Wejd.
Otta (Fluss)
Da Fluss Otta is a 150 km longa wossareicha Wuidfluss im norwegischn Oppland. Se duachfliassd's londschoftli scheene Hochtoi Ottadal und mindd spada in da gleinaming Stod Otta in de Lågen. Ruhige säänoatige Streckn wexln se mid stoak vablockdn Gfejstreckn ob.
Oberappenberg
Oberappenberg is a Doaf im middlfränkischn Landkroas Weißenburg-Gunzenhausen und Ortstei vo da Gmoa Polsingen.
Otta (Fluss)
Freizeid
De Otta is oans vo de beliabdsdn Kajakgwassa vo Norwegn.
Oberappenberg
Des Doaf liegt 3,5 km neadli vo Polsingen an da Kreisstroß WUG 31. 400 m weita westli beginnt da Nochboalandkroas Donau-Rias.
Am neadlichn Ortsrond steht a middloitalichs Stoakreiz.
Leuzhof
Leuzhof is a Ortstei vo da Gmoa Insingen im Landkroas Ansbach in Middlfrankn.
Gschicht
Bis zua Gebietsreform in Bayern, de am 1. Mai 1978 in Kroft tretn is, hod da Weiler zua ehemois politisch eignständign Gmoa Lohr gheat.
Vakeah
A Gmoavabindungsstroß fiaht de Stootsstroß 2419 kreiznd noch Gebsattel bzw. zua St 1040.
Ludwig III. (Bayern)
Da Ludwig III. (* 7. Jenna 1845 z Minga; † 18. Oktoba 1921 auf Schloss Nádasdy z Sárvár, Ungarn), da Bua vom Prinzregent Luitpold, wor da letzte Kine vo Bayern (vo 1913 bis 1918). Mit seina Obsetzung wor de 738 Joar dauande Herrschoft vo da Wittelsbacha Dynastie am End. Gschriebm hot a si Ludwig aba ghoassn homs eam an " Millibauern von Leitstettn" und sei Wei des " Topfn-Resl".
Nachm Dod vo seim Vadda Luitpold wor a ob 1912 sejm Prinzregent. Da Kini wor zu dera Zeit da Otto I., wo owa seit seina Jugend geisteskrank und scho seit seine Inthronisiarung 1886 regiarungsunfehig gwen is. Afgrund vo oana Vafossungsendarung, wo vo a poa Ministern initiat worn is, is da Otto I. 1913 obgsetzt worn. Kuaze Zeit spada is da Ludwig III. zum neien Kini ausgruafa worn.
1918 is a im Zug vo da Novembarevoultion ois Kini obgsetzt worn.
Sonnleiten (Gemeinde Geistthal-Södingberg)
Sonnleiten is a Urtschoft und a Katastralgmoa in da Gmoa Geistthal-Södingberg im Bezirk Voitsberg in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Sonnleiten zsammgrechnt 59 Bauflächn mit 52.143 m² und 62 Gärten auf 322.525 m², 1989/1990 woarn´s 58 Bauflächn. 1999/2000 woar die Aunzohl der Bauflächn auf 124 angewachsen und 2009/2010 bestanden 85 Gebäude auf 103 Bauflächn.
Linden (Gemeinde St. Georgen)
Linden is a Urtschoft und a Katastralgmoa in da Gmoa St. Georgen am Walde im Bezirk Perg in Oberösterreich.
Siedlungsentwicklung
Zum Johreswexl 1979/1980 woarn in da Katastralgmoa Linden zsammgrechnt 192 Bauflächn mit 62.723 m² und 0 Gärten auf 0 m², 1989/1990 woarn´s 190 Bauflächn. 1999/2000 woar die Aunzohl der Bauflächn auf 462 angewachsen und 2009/2010 bestanden 300 Gebäude auf 475 Bauflächn.